CELEX: 32017R1465
Language: lv
Date: 2017-08-09 00:00:00
Title: Komisijas Īstenošanas regula (ES) 2017/1465 (2017. gada 9. augusts) par atsevišķu preču klasifikāciju kombinētajā nomenklatūrā

12.8.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 209/5
               
            KOMISIJAS ĪSTENOŠANAS REGULA (ES) 2017/1465
      (2017. gada 9. augusts)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, nepieciešams pieņemt noteikumus par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 9. augustā
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija
                     (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Ierīce (tā dēvētā “bezvadu uzlādes plāksne”) sastāv no adaptera ar apmēram 180 cm garu kabeli un uzlādes plāksnes. Kabelim ir savienotājs, ar kuru pieslēgties uzlādes plāksnei. Plāksnei ir apaļa forma, tās augstums ir apmēram 8 mm un diametrs apmēram 80 mm, un tās svars ir 51 g.
                     Adapteris pārveido (iztaisno) maiņstrāvu (AC – 240 V) līdzstrāvā (DC – 12 V) un novada to uz plāksni. Plāksnē šī līdzstrāva tiek pārveidota (invertēta) par maiņstrāvu, un tad šī maiņstrāva tiek pārveidota par elektromagnētisko lauku.
                     Ierīce ir paredzēta iekārtu bezvadu uzlādei. Gan plāksne, gan uzlādējamā iekārta ir aprīkota ar Qi tehnoloģiju, kas ir standarta tehnoloģija iekārtu bezvadu uzlādei. Bezvadu uzlādi veic, izmantojot elektromagnētisko lauku.
                     Skatīt attēlu (*1).
                  
                  
                     8504 40 90 
                  
                  
                     Klasifikācija noteikta, ievērojot kombinētās nomenklatūras 1., 3.c) un 6. vispārīgo interpretācijas noteikumu un KN kodu 8504 , 8504 40  un 8504 40 90  formulējumu.
                     Ierīces funkcijas (iztaisnot, invertēt un pārveidot strāvu par elektromagnētisko lauku) ietilpst apakšpozīcijā 8504 40 . Tādēļ klasificēšana apakšpozīcijā 8504 50  nav iespējama.
                     Klasifikācija ar KN kodu 8504 40 30  pie tāda veida statiskajiem pārveidotājiem, ko izmanto sakaru iekārtās, datu automātiskās apstrādes iekārtās un to blokos, ir izslēgta, jo maiņstrāvas/līdzstrāvas adapteris ir paredzēts, lai pievadītu strāvu dažādai elektroaparatūrai.
                     Ne strāvas iztaisnošana, ne invertēšana, ne pārveidošana par elektromagnētisko lauku nenosaka ierīces pamatīpašības, tāpēc tā jāklasificē, piemērojot 3.c) vispārīgo interpretācijas noteikumu.
                     Tāpēc ierīce klasificējama ar KN kodu 8504 40 90  pie citādiem statiskajiem pārveidotājiem.
                  
               
            
         
            (*1)  Attēls pievienots tikai informācijai.